paragraph_text: Plaški je bio stari utvrđeni grad podalje od današnjeg naselja Plaškog. Nalazio se u podnožju Plaške glave. Datira od kraja 12. ili početka 13. stoljeća kao frankopanska utvrda. U ispravi kneza Bernardina Frankopana iz 1500. godine Plaški se spominje kao protuturska utvrda podložna njegovoj vlasti. Status Plaškog kao obrambene utvrde ponavlja se i u dokumentu iz 1551. godine. Ova utvrda dio je niza ostataka utvrda smještenih uz obronke gorskog lanca Kapele.